Atklāta konkursa 

Atbildes uz 01.07.2025. iesniegtajiem jautājumiem.


	1.jautājums:
Atklāta konkursa nolikuma 2.pielikuma “Projektēšanas uzdevums” 2.5.punktā ir noteikts, ka, ja nepieciešams, Izpildītājs var pieprasīt MBP esošo tehnisko noteikumu atjaunošanu vai saņemt jaunus tehniskos noteikumus. Ja kāds no tehnisko noteikumu izsniedzējiem projektēšanas gaitā izvirzīs MBP saņemtajiem būtiski neatbilstošus vai jaunus tehniskos noteikumus, tad Pasūtītājs iesaistīsies situācijas risināšanā. Šajā sakarā lūdzam Pasūtītāju sniegt skaidrojumu: Ko nozīme būtiski neatbilstoši tehniskie noteikumi?
Ko nozīme “Pasūtītājs iesaistīsies situācijas risināšanā”, vai tā rezultātā varētu mainīties darbu apjomi, darbu izpildes laiks, darbu izmaksas, līguma summa?
Atbilde:
Pretendentam, sagatavojot piedāvājumu, jāņem vērā MBP pievienotie tehniskie noteikumi. Par līguma izpildi atbildīgie Pasūtītāja pārstāvji ir koordinatori, kas uzraudzīs līgumu un sekos līdzi, lai līguma izpilde pēc iespējas noritētu bez šķēršļiem. Katra situācija tiks individuāli izvērtēta, Pasūtītājam iesaistoties radušos situāciju atrisināšanā, piemēram, ja tehnisko noteikumu izdevēju prasības pārsniegs to kompetences robežas.

	2.jautājums:
Vai drīkst izstrādāt Būvprojektu bez vanšu nomaiņas?
Atbilde:
Būvprojekts jāizstrādā atbilstoši iepirkuma dokumentos izvirzītajām prasībām – ar vanšu nomaiņu.

	3.jautājums:
Ņemot vērā Līguma projekta 3.12.punktā noteikto, lūdzam Pasūtītāju sniegt skaidrojumu, kāpēc Autoruzraudzības izmaksas nevar tikt palielinātas, ja tiek pagarināts Būvdarbu veikšanas termiņš vai saistībā ar papildu Projektēšanas darbiem?
Atbilde:
Pretendenta piedāvātās projektēšanas un autoruzraudzības summas būs nemaināmas.

	4.jautājums:
Atklāta konkursa nolikuma 2.3.2.punktā ir norādīts kopējais darbu izpildes termiņš 36 mēneši (t.sk. projektēšana), bet, ņemot vērā, ka Būvprojekta ekspertīzi pasūta un apmaksā Pasūtītājs, ekspertīzes paredzamais laiks ir līdz 3 (trīs) mēnešiem un tas netiek iekļauts būvprojekta izstrādes termiņā, vai tas nozīmē, ka kopējais darbu izpildes termiņš tiks pagarināts par ekspertīzes laiku?
Atbilde:
Darba, tajā skaitā projektēšanas, izpildes termiņš ir 36 mēneši un tajā netiek ieskaitīts būvprojekta ekspertīzei nepieciešamais laiks, kas plānots līdz 3 mēnešiem.

	5.jautājums:
Vai ir nepieciešams mainīt balstīklas uz balsta Nr.3 un balsta Nr.4?
Atbilde:
Darbs ar balstīklām veicams atbilstoši MBP noteiktajam.

	6.jautājums:
Lūdzam Pasūtītāju precizēt, ņemot vērā pieejamo informāciju (minimālā sastāva projektā, projektēšanas uzdevumā, tehniskajos noteikumos), vai tiešām Būvprojektā nav jāparedz ceļa barjeras, kas atdala gājēju un velosipēdu zonu no brauktuves?
Atbilde:
Atbilstoši MBP ceļa barjeras, kas atdala gājēju un velosipēdu ceļu no tilta brauktuves, būvprojektā nav jāparedz.
